奉和聖製送張說巡邊
作者：王光庭
朝代：唐

paragraphs: 賢相德符充，朝推文武雄。
海波先若鏡，關草豫從風。
鉞助將軍勇，威成天子功。
瓊章九霄發，錫宴五衢通。
玉輾龍盤帶，金裝鳳勒驄。
虎貔紛儗儗，河洛振熊熊。
戈劍千霜白，旌旗萬火紅。
示刑夷夏變，流惠鬼方同。
寇息軍容偃，塵銷朔野空。
用師敷禮樂，非是爲獯戎。